নাসরুল্লাহ মসজিদ

নাসরুল্লাহ মসজিদ (তুর্কি: Nasrullah Cami) হচ্ছে তুরস্কের কাস্তামনুতে অবস্থিত ১৬ শতকের একটি উসমানী মসজিদ। এটি কাস্তামোনু গভর্নর অফিস এবং গোক নদীর ঠিক পশ্চিমে অবস্থিত। মসজিদটি উসমানী সাম্রাজ্যের একজন বিচারক (কাজী) নাসরুল্লাহর অনুদানে নির্মিত হয়েছিল। তাই মসজিদটির এরূপ নামকরণ করা হয়। উসমানীয় সুলতান দ্বিতীয় বায়েজীদের শাসনামলে ১৫০৬ সালে মসজিদটি নির্মিত হয়েছিল। ১৭৪৬, ১৮৪৫ এবং ১৯৪৫ সালে মসজিদটি পুনর্নির্মাণ হয়। মসজিদটিতে ১.৬০ মি × ১.৬০ মি (৫.২ ফু × ৫.২ ফু) মাত্রা সহ ছয়টি বর্গাকার কলামের উপরে নয়টি গম্বুজ রয়েছে। মসজিদের 'নারথেক্স'টিতে (ইংরেজি: Narthex) (তুর্কি: son cemaat yeri) দশটি কলামের উপরে সাতটি গম্বুজ রয়েছে। মসজিদের দৃষ্টিনন্দন ফোয়ারাটি (তুর্কি: şadırvan) মসজিদের উত্তরে উঠানে অবস্থিত। এই মসজিদে দুটি মিনার রয়েছে। তথ্যসূত্র